**ŠOLANJE NA DOMU, 3. razred, TJA**

Izpit bo sestavljen iz pisnega in ustnega dela. Pisni del se bo osredotočal na poslušanje in slušno razumevanje ter branje in bralno razumevanje. Pri ustnem delu pa bom preverjala znanje s področja govornega sporočanja in sporazumevanja ter branja in bralnega razumevanja (glasno branje).

Preverjala bom minimalne standarde, ki so določeni v UN za angleščino, 3. razred. To so:

* razume pogosto rabljena in z gestami oz. mimiko podprta navodila za delo v razredu;
* izlušči glavno temo slušnega besedila;
* razume izbrane podatke in nekatere podrobnosti (besed, besednih zvez, fraz);
* poimenuje konkretni svet okoli sebe (stvari, osebe, dejanja, lastnosti, živali, predmete, kraje itn.);
* se sporazumeva po vzorcih;
* pritrjuje, zanika, izraža počutje, zahvalo, voščila in dobre želje, vljudnostne fraze (izraža potrebe in želje, prepovedi, prošnje, išče in ponuja pomoč itn.);
* poje, recitira pesmi, pove izštevanke;
* prepozna zapis osnovnega, pogosto rabljenega besedišča ter pomen besednih zvez v okviru znanih tem;
* razume posamezne preproste in znane besede, besedne zveze ob nebesedni podpori (npr. slikah, predmetih).

Ocenjevala bom vsebine, določene po letni pripravi. To so:

* šola;
* dnevi in ura;
* dnevna rutina;
* družina;
* oblačila;
* poletje;
* noč čarovnic;
* božič;
* velika noč.